
H O T Ă R Â R E A Nr.64
 Din 25 mai 2021
Privind aprobarea contractarii unei finanţări rambursabile interne în valoare de 67116 euro pentru achiziţionarea prin leasing finaciar a unui utilaj.
În temeiul prevederilor art. 36 alin. (2) şi (4) lit. b), art. 45 alin. (2), art. 63 alin. (1) lit. c) şi alin. (4) lit. c), precum şi ale art. 115 alin. (1) lit. b), alin. (3), alin. (5) şi alin. (6) din Legea administraţiei publice locale nr. 215/2001, republicată, 

Având în vedere prevederile Ordonanţei de urgenţă a Guvernului nr. 64/2007 privind datoria publică, cu modificările şi completările ulterioare, coroborate cu cele ale capitolului IV din Legea nr. 273/2006 privind finanţele publice locale, cu modificările şi completările ulterioare, precum şi cu cele ale Hotărârii Guvernului nr. 9/2007 privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare; 

Ţinând seama de prevederile art. 41 alin. (4) din Legea nr. 24/2000 normele de tehnică legislativă pentru elaborarea actelor normative, republicată, cu modificările şi completările ulterioare, 

Luând în considerare prevederile art. 9 pct. 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997, 

Ţinând seama de prevederile art. 942 şi următoarele din Codul civil, referitoare la contracte sau convenţii, 

luând act de:

a) referatul de aprobare prezentat de către viceprimarul comunei Bratca, în calitatea sa de iniţiator, înregistrat sub nr. 1618/19.05.2021;
b) raportul compartimentului de resort din cadrul aparatului de specialitate al primarului, înregistrat sub nr.1619/19.05.2021;

c) precum şi de raportul comisiei de specialitate a Consiliului Local, 

Constatând necesitatea de a asigura resursele financiare pentru realizarea investiţiilor publice de interes local/refinanţarea datoriei publice locale, a căror documentaţie tehnico-economică/nota de fundamentare a fost aprobată prin Hotărârea Consiliului Local nr. 59/07.05.2021 Pentru aprobarea referatelor privind necesitatea și oportunitatea investițiilor, a notelor de fundamentare privind aprobarea investițiilor și a indicatorilor tehnico-economici din devizele generale, în vederea includerii acestor obiective în Programul de investiții pentru anul 2021, prevăzută în anexă la prezenta. 
In baza prevederilor art.139 alin.1), alin.3) lit.b) și art.196 alin.1) lit.a) din O.U.G nr.57/2019 privind Codul administrativ.
Cu 10 voturi pentru, 1 abțineri și 0 voturi împotrivă.
CONSILIUL LOCAL AL COMUNEI BRATCA  H O T Ă R Ă Ş T E :
 
Art. 1.- Se aprobă contractarea unei finanţări rambursabile interne în valoare de 67 116 EURO, cu o maturitate de 4 ani. 

Art. 2.- Contractarea finanţării rambursabile prevăzută la art. 1 se face pentru realizarea investiţiei publice de interes local, respectiv achiziţionarea unui utilaj (buldoexcavator). 

Art. 3.- Din bugetul local al Comunei Bratca se asigură integral plata: 

a) serviciului anual al datoriei publice locale; 

b) oricăror impozite şi taxe aferente realizării obiectivelor de investiţii de interes local; 

c) alte cheltuieli neeligibile ale finanţării rambursabile menţionate la art. 1. 
Art. 4.- (1) Pe întreaga durată a serviciului datoriei publice locale, ordonatorul principal de credite are obligaţia să  publice pe pagina de internet a Comunei Bratca următoarele date:

a) hotărârea Comisiei de autorizare a împrumuturilor locale, precum şi orice modificări şi/sau completări ale acesteia;

b) valoarea finanţării rambursabile contractate/garantate în valuta de contract;

c) gradul de îndatorare a Comunei Bratca;
d) durata serviciului datoriei publice locale, cu precizarea perioadei de graţie şi a perioadei de rambursare a finanţării rambursabile;

e) dobânzile, comisioanele şi orice alte costuri aferente fiecărei finanţări rambursabile;

f)  plăţile efectuate din fiecare finanţare rambursabilă.

(2) Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancţiunile prevăzute de lege.

Art.5 - Cu ducerea la îndeplinire a prezentei hotărâri se încredinţează dl. Ionuţ Sturz, primarul comunei Bratca şi d-na Suciu Alina, consilier în cadrul Biroului financiar contabil și administrativ la Primăria comunei Bratca.

Art.6 - Prezenta se comunică cu Instituţia Prefectului Judeţului Bihor, primarul comunei Bratca, Biroul financiar-contabil și administrativ, dosarul de şedinţă şi se aduce la cunoştinţă publică prin publicarea în Monitorul Oficial al Comunei Bratca.

